b"\n_START_ARTICLE_\nTalca\n_START_SECTION_\nDemografi\n_START_PARAGRAPH_\nIf\xc3\xb8lge folket\xc3\xa6llingen i 2012 har kommunen et areal p\xc3\xa5 231,5 km\xc2\xb2 og et indbyggertal p\xc3\xa5 201.142 (96.810 m\xc3\xa6nd og 104.987 kvinder), hvoraf 193.755 (96\xc2\xa0%) boede i selve byen. I perioden fra folket\xc3\xa6llingen i 1992 til 2005 steg befolkningstallet med 10,5\xc2\xa0% (18.002 personer).\n_START_SECTION_\nHistorie\n_START_PARAGRAPH_\nByen blev grundlagt i 1692 af Tom\xc3\xa1s Mar\xc3\xadn de Poveda, men den egentlige grundl\xc3\xa6ggelse fandt sted 12. maj 1742 af Jos\xc3\xa9 Manso de Velasco, som gav den navnet Villa San Agust\xc3\xadn de Talca. Byen spillede en rolle i Chiles historie, idet Bernardo O'Higgins erkl\xc3\xa6rede landets selvst\xc3\xa6ndighed i Talca i 1818._NEWLINE_Byen blev delvist \xc3\xb8delagt af jordsk\xc3\xa6lv i 1928 og 2010 og blev i begge tilf\xc3\xa6lde genopbygget bagefter. Epicenteret for sk\xc3\xa6lvet i 2010 l\xc3\xa5 t\xc3\xa6t p\xc3\xa5 Talca, og store dele af byens historiske bymidte blev \xc3\xb8delagt."